**VABILO**

**na informativno srečanje o postopku priprave sprememb in dopolnitev Občinskega prostorskega načrta Občine Komen in**

**o kriterijih za obravnavo pobud**

Spoštovani,

kot ste gotovo že seznanjeni, je Občina Komen pričela s pripravo prvih sprememb in dopolnitev Občinskega prostorskega načrta (v nadaljevanju SD OPN 1), s katerimi želimo utrditi obstoječe in postaviti nove temelje prostorskega razvoja. Osnovni namen SD OPN 1 je ustrezna vključitev razvojnih potreb in individualnih pobud, za kar je potrebno izdelati ali dopolniti različne strokovne podlage in nadgraditi strateški in izvedbeni del veljavnega OPN.

**Razvojne in individualne pobude** predstavljajo pomemben segment prostorskega načrtovanja, saj lahko vplivajo na spremembo namenske rabe zemljišč. Občina jih pri pripravi občinskega prostorskega načrta upošteva le, če izpolnjujejo pogoje glede skladnosti s cilji prostorskega razvoja občine, upoštevanja varstvenih in varovalnih omejitev v prostoru, ustreznosti z vidika urbanističnih meril in možnosti opremljanja zemljišč za gradnjo.

**Z namenom seznanitve javnosti o postopku SD OPN 1 in o pristopu k obravnavi pobud, smo pripravili informativno srečanje, ki bo potekalo**

**v sredo 17. januarja 2024 ob 17.00 uri v Zadružnem domu v Komnu**

**Poleg predstavitev bodo udeležencem podani tudi** **odgovori na njihova vprašanja.**

**Vabljeni k sodelovanju!**

***Več o celotnem procesu priprave SD OPN 1 vključno s predvideno časovnico in načrtovanimi posvetovanji z zainteresirano javnostjo ste lahko prebrali na drugi in tretji strani decembrske številke glasila Burja, ki je dostopno tudi na občinski spletni strani (https://www.komen.si/za-obcane/obcinsko-glasilo/?year=2023).***

Sodelovanje zainteresirane javnosti v celotnem postopku priprave SD OPN 1 je dobrodošlo - le na tak način bo namreč mogoče iz skupnosti pridobiti dodatna mnenja, podatke in predloge, ki bodo pripomogli k načrtovanju bolj smiselnih in kakovostnejših temeljev nadaljnjega prostorskega razvoja.

Vljudno vabljeni!

**PROGRAM**

|  |  |
| --- | --- |
| 17.00 – 17.10 | **Uvodni nagovor**  *Župan Občine Komen Erik Modic* |
| *17.10 – 17.15* | **Cilji in potek srečanja**  *moderatorka Milena Škrl Marega* |
| 17.15 – 17.35 | **Predstavitev postopka priprave sprememb in dopolnitev OPN 1**  *Maja Šinigoj, Locus d.o.o.*  **Način priprave in vložitve pobud**  *Andrejina Nardin, Občina Komen*  **Kriteriji za razvrstitev in obravnavo pobud**  *Maja Šinigoj, Locus d.o.o.* |
| 17.35 – 18.00 | **Vprašanja in pojasnitve**  *Vsi udeleženci* |
| 18.00 | **Napoved nadaljnjih dejavnosti pri pripravi strokovnih podlag; zaključek srečanja**  *Maja Šinigoj, Locus d.o.o.* |